Document ID: /roh_data/filtered/fineweb-2-filterrobots_roh.jsonl.gz/52416

La radunanza communala da Scuol ha ditg gea quasi unanimamain a l'emprest da 3 miliuns francs per l'Institut Otalpin a Ftan. L'emprest duai gidar a salvar la scola. Anc questa stad aveva decidì il cussegl administrativ vegl da stuvair serrar las portas.
Il nov cussegl administrativ è fitg cuntent cun la decisiun clera dal suveran da Scuol e vesa quai sco prim success per la prova da sanar la scola media en l'Engiadina Bassa. Suenter las turbulenzas da la stad passada aveva la scola tuttina pudì cumenzar il nov onn da scola cun 76 scolars.
Il proxim termin interessant è ussa la radunanza generala ordinaria da l'Institut Otalpin ils 5 december. Lura duain vegnir enconuschent prims detagls davart la strategia nova per la scola.
RR novitads 6:00